



PRITARTA

Vilniaus darželio-mokyklos

„Šaltinėlis“ tarybos

2022 m. gruodžio 22 d.

nutarimu, protokolo Nr. 5

PRITARTA

Bendrojo ugdymo skyriaus

vedėjo 2023 m. .............d.

įsakymu Nr. ………

PATVIRTINTA

Vilniaus darželio-mokyklos

„Šaltinėlis“ direktoriaus

2023 m. kovo 22 d. įsakymu

Nr. V-16A

**VILNIAUS DARŽELIO-MOKYKLOS „ŠALTINĖLIS“**

**2023-2027 METŲ STRATEGINIS VEIKLOS PLANAS**

2022

Vilnius

[**1. ĮVADAS 3**](#_Toc126585371)

[**2. MOKYKLOS STRATEGIJA 3**](#_Toc126585372)

[2.1. Vizija 3](#_Toc126585373)

[2.2. Misija 3](#_Toc126585374)

[2.3. Vertybės 4](#_Toc126585375)

[2.4. Tikslai ir uždaviniai 4](#_Toc126585376)

[**2.5. Priemonės 6**](#_Toc126585377)

[**3. PLANO ĮGYVENDINIMO STEBĖSENA 13**](#_Toc126585378)

[**4. PRIEDAI 14**](#_Toc126585379)

[**4.2. Vidaus analizė 18**](#_Toc126585380)

[**4.3. SSGG analizės suvestinė 20**](#_Toc126585381)

# **1. ĮVADAS**

1967 metais buvo įsteigtas 100-asis lopšelis-darželis Naujininkų mikrorajone.

1990 metais čia pradėjo veikti lenkiškos grupės.

1998 metais įstaigai buvo suteiktas pavadinimas „Šaltinėlis“.

2002 metais lopšelis-darželis buvo reorganizuotas į darželį-mokyklą „Šaltinėlis“.

Darželis-mokykla vykdo ikimokyklinio, priešmokyklinio, pradinio ir neformaliojo vaikų ugdymo švietimo programas.

Mokyklos savitumas:

* Tautinių mažumų mokykla;
* Ugdymo procesas vykdomas per trijų dalykų sintezę - šokį, dainą, teatrą.

Rengiant 2023-2027 metų mokyklos strateginį planą atsižvelgta į:

* Lietuvos pažangos strategiją *Lietuva 2030*;
* Lietuvos Respublikos švietimo įstatymą;
* Geros mokyklos koncepciją;
* [Vilniaus miesto savivaldybės 2021-2030 metų strateginį plėtros plan](https://vilnius.lt/wp-content/uploads/2021/09/SPP-2021-2030-PLANAS-patvirtintas-Taryboje-07.14.pdf)ą;
* darželio-mokyklos išorinio vertinimo išvadas;
* darželio-mokyklos veiklos kokybės įsivertinimą.

Taip pat atsižvelgta į:

* darželio-mokyklos socialinės aplinkos ypatumus;
* darželio-mokyklos vykdomą veiklą bei turimus išteklius;
* darželio-mokyklos bendruomenės narių pasiūlymus.

# **2. MOKYKLOS STRATEGIJA**

### **2.1. Vizija**

Kurti tokią socialinę-kultūrinę ugdymosi aplinką, kad mokiniai, baigę mokyklą, gautų šiuolaikinio pradinio išsilavinimo lygį atitinkančias žinias ir galėtų panaudoti jas tolesniam mokymuisi.

### **2.2. Misija**

Mokykla, atsižvelgdama į kiekvieno vaiko individualius gebėjimus ir poreikius, teikia valstybinius standartus atitinkantį pradinį išsilavinimą, ikimokyklinį ir priešmokyklinį ugdymą.

### **2.3. Vertybės**

Siekdami įgyvendinti mokyklos misiją, bendruomenės nariai vadovaujasi šiomis vertybėmis:

• bendradarbiavimas: laikantis susitarimų, atsakingai drauge veikiant siekiama bendro tikslo;

• pagarba: kiekvienas žmogus – didelis ir mažas, svarbus, unikalus yra gerbiamas, vertinama jo nuomonė;

• saugumas: mokykloje jaučiamasi saugiai psichologiškai ir fiziškai;

• pozityvumas: pasitikima savimi; bendruomenės nariai vertinami, stiprinami ir palaikomi;

• kompetencija: vertinamas profesionalumas, nuolat tobulėjama, atsakingai dirbama ir pasiekiama gerų ugdymo(si) rezultatų.

### **2.4. Tikslai ir uždaviniai**

**I TIKSLAS.**

**GERINTI MOKINIŲ PASIEKIMŲ REZULTATUS, SIEKIANT KOKYBIŠKOS KIEKVIENO MOKINIO PAŽANGOS.**

**Uždaviniai:**

1.1.Ugdyti(s) gebėjimus, skatinančius lyderystę ir leidžiančius patirti mokymo(si) sėkmę;

1.2.Puoselėti bendražmogiškąsias vertybes, padedančias tapti pilietiškai aktyviais visuomenės nariais;

1.3.Mokyti(s) įsivertinti individualius ugdymo(si) pasiekimus ir asmeninę pažangą;

1.4.Sukurti naujų edukacinių aplinkų mokykloje ir dalyvauti edukacinėse veiklose ne mokykloje.

**II TIKSLAS.**

**KRYPTINGAI PASIRENGTI ĮTRAUKIOJO UGDYMO ĮGYVENDINIMUI PAGAL KIEKVIENO VAIKO UGDYMOSI GALIAS IR POREIKIUS, SIEKIANT GERESNĖS UGDYMO(SI) KOKYBĖS BEI REZULTATŲ.**

**Uždaviniai:**

2.1. Skatinti įtraukiojo ugdymo strategijas pamokose, projektinėje, žaidybinėje ir kt. veiklose, užtikrinant kiekvieno vaiko ugdymosi sėkmę;

2.2. Aprūpinti mokyklas specialiosiomis mokymo priemonėmis ir ugdymo procesui skirtų techninės pagalbos priemonių komplektais bei apmokyti jomis naudotis;

2.3. Tobulinti mokytojų, kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis, siekiant (į)valdyti įtraukiojo ugdymo metodus ir mokymo strategijas.

**III TIKSLAS.**

**GERINANT MOKYTOJO KOMPETENCIJĄ STIPRINTI ŠIUOLAIKINIO MOKYTOJO SVARBĄ UGDYMO(SI) PROCESE.**

**Uždaviniai:**

3.1. Stiprinti mokytojų, klasės vadovų, tėvų (globėjų), pagalbos mokiniui specialistų bendradarbiavimą, teikiant pagalbą mokiniui;

3.2. Dalyvaujant tarptautiniuose, šalies ir miesto kvalifikacijos tobulinimo renginiuose (kursuose, seminaruose, vebinaruose, konferencijose) kelti mokytojų profesinę kompetenciją;

3.3. Skatinti pedagogus domėtis švietimo politika ir įgyti naujų, aktualių, skirtingo pobūdžio žinių bei tikslingai taikyti naujausias idėjas ir metodus.

## **2.5. Priemonės**

**PRIEMONIŲ PLANAS**

|  |  |  |  |  |
| --- | --- | --- | --- | --- |
| **I TIKSLAS. GERINTI MOKINIŲ PASIEKIMŲ REZULTATUS, SIEKIANT KOKYBIŠKOS KIEKVIENO MOKINIO PAŽANGOS.** | | | | |
| **Uždaviniai** | **Priemonės** | **Atsakingi**  **vykdytojai** | **Terminai** | **Ištekliai** |
| 1.1. Ugdyti(s) gebėjimus, skatinančius lyderystę ir leidžiančius patirti mokymo(si) sėkmę. | 1.1.1. Gabiųjų mokinių ugdymas. | Direktorius, direktoriaus pavaduotojas ugdymui,  mokytojai | 2023-2027 m. | Valstybės lėšos, žmogiškieji  ištekliai |
| 1.1.2. Lyderystės ugdymas per įvairias veiklas. | Direktorius, direktoriaus pavaduotojas ugdymui,  mokytojai | 2023-2027 m. | Žmogiškieji  ištekliai |
| 1.1.3. Kasmetinio mokyklinio projekto kūrimas ir vykdymas. | Direktorius, direktoriaus pavaduotojas ugdymui,  mokytojai | 2023-2027 m. | Valstybės lėšos, žmogiškieji  ištekliai |
| 1.1.4. Skirtingų gebėjimų mokinių ugdymas(is). | Direktorius, mokytojai, pagalbos mokiniui specialistai | 2023-2027 m. | Valstybės lėšos, žmogiškieji  ištekliai |
| 1.2. Puoselėti bendražmogiškąsias vertybes, padedančias tapti pilietiškai aktyviais visuomenės nariais. | 1.2.1. Dalyvavimas klasės, mokyklos, šalies renginiuose. | Direktoriaus pavaduotojas ugdymui, mokytojai | 2023-2027 m. | Valstybės lėšos, žmogiškieji  ištekliai |
| 1.2.2. Mokyklos mikroklimato  kūrimas. | Direktorius, direktoriaus pavaduotojas ugdymui,  mokytojai | 2023-2027 m. | Žmogiškieji  ištekliai |
| 1.2.3. Dalyvavimas prevencinėse programose ir renginiuose. | Direktorius, direktoriaus pavaduotojas ugdymui,  mokytojai | 2023-2027 m. | Valstybės lėšos, žmogiškieji  ištekliai |
| 1.3. Mokyti(s) įsivertinti individualius ugdymo(si) pasiekimus ir asmeninę pažangą. | 1.3.1. Mokinio įsivertinimo įrankių naudojimas pamokose. | Mokytojai | 2023-2027 m. | Žmogiškieji  ištekliai |
| 1.3.2. Individualios pažangos įsivertinimo lapas. | Direktoriaus pavaduotojas ugdymui, mokytojai | 2023-2027 m. | Žmogiškieji  ištekliai |
| 1.3.3. Dalyvavimas nacionaliniuose ir tarptautiniuose tyrimuose (standartizuoti testai ir klausimynai, NMPP, PIRLS, PISA ir kt.). | Direktorius, direktoriaus pavaduotojas ugdymui,  mokytojai | 2023-2027 m. | Žmogiškieji  ištekliai |
| 1.4. Sukurti naujų edukacinių aplinkų mokykloje ir dalyvauti edukacinėse veiklose ne mokykloje. | 1.4.1. Ugdymo(si) proceso organizavimas netradicinėse aplinkose. | Direktoriaus pavaduotojas ugdymui, mokytojai | 2023-2027 m. | Valstybės lėšos, žmogiškieji  ištekliai |
| 1.4.2. IKT priemonių modernizavimas ir atnaujinimas. | Direktorius | 2023-2027 m. | Savivaldybės, valstybės  lėšos, 1,2 proc. GPM |
| 1.4.3. Edukacinės erdvės „Lauko klasė“ įrengimas. | Direktorius, direktoriaus pavaduotojas ūkio reikalams | 2027 m. | Savivaldybės, valstybės  lėšos, 1,2 proc. GPM |
| **II TIKSLAS. KRYPTINGAI PASIRENGTI ĮTRAUKIOJO UGDYMO ĮGYVENDINIMUI PAGAL KIEKVIENO VAIKO UGDYMOSI GALIAS IR POREIKIUS, SIEKIANT GERESNĖS UGDYMO(SI) KOKYBĖS BEI REZULTATŲ.** | | | | |
| 2.1. Skatinti įtraukiojo ugdymo strategijas pamokose, projektinėje, žaidybinėje ir kt. veiklose, užtikrinant kiekvieno vaiko ugdymosi sėkmę. | 2.1.1. Aktyviųjų ugdymo metodų ir virtualių ugdymosi priemonių panaudojimas. | Mokytojai, pagalbos mokiniui specialistai | 2024-2027 m. | Valstybės lėšos |
| 2.1.2. Bendradarbiavimas su mūsų ugdymo įstaigos VGK, kitomis įstaigomis (PPT), sprendžiant mokinių ugdymosi ir elgesio klausimus. | Direktorius, direktoriaus pavaduotojas ugdymui,  mokytojai, pagalbos mokiniui specialistai | 2023-2027 m. | Žmogiškieji ištekliai |
| 2.2. Aprūpinti mokyklas specialiosiomis mokymo priemonėmis ir ugdymo procesui skirtų techninės pagalbos priemonių komplektais bei apmokyti jomis naudotis. | 2.2.1. Įstaigos erdvių modernizavimas ir  aprūpinimas priemonėmis. | Direktorius, direktoriaus pavaduotojas  ūkio reikalams | 2023-2027 m. | Valstybės lėšos, savivaldybės lėšos, ugdymo lėšos |
| 2.2.2. Sensorinės ir apmąstymų erdvės įrengimas SUP vaikams. | Direktorius, direktoriaus pavaduotojas  ūkio reikalams | 2023-2027 m. | Valstybės lėšos,  1,2 proc. lėšos |
| 2.3. Tobulinti mokytojų, kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis, siekiant (į)valdyti įtraukiojo ugdymo metodus ir mokymo strategijas. | 2.3.1. Mokytojų dalyvavimas mokymuose ir seminaruose įtraukiojo ugdymo tema mokykloje ir už mokyklos ribų. | Direktorius, direktoriaus pavaduotojas ugdymui | 2023-2027 m. | Valstybės lėšos |
| 2.3.2. Komandinio darbo gerinimas, įgyjant praktinės patirties, būtinų gebėjimų, kompetencijų. | Direktorius, direktoriaus pavaduotojas ugdymui | 2023-2027 m. | Žmogiškieji ištekliai |
| 2.3.3. Gerosios patirties sklaida. | Direktoriaus pavaduotojas ugdymui, mokytojai | 2023-2027 m. | Žmogiškieji ištekliai |
| **III TIKSLAS. GERINANT MOKYTOJO KOMPETENCIJĄ, STIPRINTI ŠIUOLAIKINIO MOKYTOJO SVARBĄ UGDYMO(SI) PROCESE.** | | | | |
| 3.1. Stiprinti mokytojų, klasės vadovų, tėvų (globėjų), pagalbos mokiniui specialistų bendradarbiavimą, teikiant pagalbą mokiniui. | 3.1.1. Mokymų klasės vadovo veiklos tobulinimui organizavimas visai mokyklos bendruomenei. | Direktorius, direktoriaus pavaduotojas ugdymui | 2023-2027 m. | Valstybės lėšos |
| 3.1.2. Įvairių bendravimo ir bendradarbiavimo su tėvais formų taikymas. | Direktorius, direktoriaus pavaduotojas ugdymui | 2023-2027 m. | Žmogiškieji ištekliai |
| 3.1.3. Mokymų tėvams (globėjams), mokytojams, pagalbos mokiniui specialistams vaikų ugdymo klausimais organizavimas. | Direktorius, psichologas, socialinis pedagogas | 2023-2027 m. | Valstybės lėšos |
| 3.2. Dalyvaujant tarptautiniuose, šalies ir miesto kvalifikacijos tobulinimo renginiuose (kursuose, seminaruose, vebinaruose, konferencijose) kelti mokytojų profesinę kompetenciją. | 3.2.1. Mokytojų edukacinių užsiėmimų darželyje-mokykloje organizavimas ir įgyvendinimas. | Direktoriaus pavaduotojas ugdymui, mokytojai | 2023-2027 m. | Valstybės lėšos, žmogiškieji ištekliai |
| 3.2.2. Atvirų veiklų kolega-kolegai darželyje-mokykloje organizavimas siekiant ugdytis bendradarbiavimo ir kritinio mąstymo įgūdžius. | Direktoriaus pavaduotojas ugdymui, mokytojai | 2023-2027 m. | Žmogiškieji ištekliai |
| 3.3. Skatinti pedagogus domėtis švietimo politika ir įgyti naujų, aktualių, skirtingo pobūdžio žinių bei tikslingai taikyti naujausias idėjas ir metodus siekiant tenkinti individualius mokinių poreikius. | 3.3.1. Patyriminio mokymo taikymas ugdymosi procese. | Mokytojai | 2023-2027 m. | Žmogiškieji ištekliai |
| 3.3.2. Skaitmeninių technologijų ir priemonių panaudojimas mokymosi procese. | Direktorius, direktoriaus pavaduotojas ugdymui,  mokytojai | 2023-2027 m. | Valstybės lėšos |
| 3.3.3. Mokymasis atsižvelgiant į individualius mokinių poreikius. | Direktoriaus pavaduotojas ugdymui | 2023-2027 m. | Žmogiškieji ištekliai |

**TIKSLO PASIEKIMO IR UŽDAVINIŲ ĮGYVENDINIMO RODIKLIAI**

|  |  |  |  |  |  |  |
| --- | --- | --- | --- | --- | --- | --- |
| Uždaviniai | Rodikliai | Numatomi rezultatai | | | | |
| 2023 m. | 2024 m. | 2025 m. | 2026 m. | 2027 m. |
| 1.1. Ugdyti(s) gebėjimus, skatinančius lyderystę ir leidžiančius patirti mokymo(si) sėkmę. | Mokinių, dalyvaujančių mokyklos, miesto, šalies projektuose, dalis (procentais). | 5 proc. | 5 proc. | 5 proc. | 6 proc. | 6 proc. |
| Mokinių, dalyvaujančių neformaliojo ugdymo veiklose, dalis (procentais). | 50 proc. | 50 proc. | 50 proc. | 50 proc. | 50 proc. |
| 1.2. Puoselėti bendražmogiškąsias vertybes, padedančias tapti pilietiškai aktyviais visuomenės nariais. | Mokinių, dalyvaujančių prevencinėse programose ir renginiuose, dalis (procentais). | 21 proc. | 30 proc. | 30 proc. | 32 proc. | 36 proc. |
| 1.3. Mokyti(s) įsivertinti individualius ugdymo(si) pasiekimus ir asmeninę pažangą. | Bendruomenės narių (mokinių, tėvų, mokytojų), dalyvaujančių apklausoje dėl mokyklos mikroklimato, dalis (procentais). | - | 80 proc. | - | - | 80 proc. |
| Mokyklos mikroklimato gerinimas remiantis apklausos rezultatų duomenimis (procentais). | - | 4 proc. | - | - | 6 proc. |
| 4-tų klasių mokinių, dalyvaujančių nacionaliniuose ir tarptautiniuose tyrimuose (standartizuoti testai ir klausimynai, NMPP), dalis (procentais). | 95 proc. | 95 proc. | 95 proc. | 95 proc. | 95 proc. |
| 1.4. Sukurti naujų edukacinių aplinkų mokykloje ir dalyvauti edukacinėse veiklose ne mokykloje. | Mokinių, dalyvaujančių edukacinėse veiklose ne mokykloje ne mažiau kaip du kartus per metus, dalis (procentais). | 98 proc. | 75 proc. | 60 proc. | 62 proc. | 62 proc. |
| Įrengtų edukacinių erdvių „Lauko klasė“ skaičius (vienetais). | - | - | - | - | 1 vnt. |
| 2.1. Skatinti įtraukiojo ugdymo strategijas pamokose, projektinėje, žaidybinėje ir kt. veiklose, užtikrinant kiekvieno vaiko ugdymosi sėkmę. | Mokytojų, taikančių įtraukiojo ugdymo strategijas pamokose, projektinėje ir kitose veiklose (pasirengimas, įgyvendinimas, veiklos analizė, tobulinimas), dalis (procentais). | - | 6 proc. | 7 proc. | 7 proc. | 10 proc. |
| Mokytojų, taikančių aktyviuosius ugdymo metodus (darbą grupėse, darbą poromis) ir naudojančių virtualias ugdymosi priemones (Wordwall, EMA, Eduka, liveworksheets), dalis (procentais). | 50 proc. | 50 proc. | 50 proc. | 50 proc. | 50 proc. |
| 2.2. Aprūpinti mokyklas specialiosiomis mokymo priemonėmis ir ugdymo procesui skirtų techninės pagalbos priemonių komplektais bei apmokyti jomis naudotis. | Įrengtų sensorinių ir apmąstymų erdvių SUP vaikams skaičius (vienetais). | - | - | - | - | 1 vnt. |
| Įrengtų tylos kampelių SUP vaikams skaičius (vienetais). | 1 vnt. | 1 vnt. | 1 vnt. | 1 vnt. | 1 vnt. |
| 2.3. Tobulinti mokytojų, kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis, siekiant (į)valdyti įtraukiojo ugdymo metodus ir mokymo strategijas. | Mokytojų, dalyvaujančių mokymuose ir seminaruose įtraukiojo ugdymo tema mokykloje ir už mokyklos ribų, dalis (procentais). | 85 proc. | 85 proc. | 35 proc. | 40 proc. | 40 proc. |
| Mokytojų, dalyvaujančių susitikimuose su pagalbos mokiniui specialistais (spec. pedagogais, psichologais), dalis (procentais). | 30 proc. | 45 proc. | 40 proc. | 45 proc. | 45 proc. |
| 3.1. Stiprinti mokytojų, klasės vadovų, tėvų (globėjų), pagalbos mokiniui specialistų bendradarbiavimą, teikiant pagalbą mokiniui. | Mokytojų, dalyvaujančių klasės vadovo veiklos tobulinimo mokymuose, dalis (procentais). | 80 proc. | 80 proc. | 73 proc. | 75 proc. | 80 proc. |
| Per metus taikomos ne mažiau kaip 3 įvairios bendravimo ir bendradarbiavimo su tėvais formos (atvirų durų diena, projektai, renginiai, konsultacijos, individualūs pokalbiai). Dalyvaujančių tėvų dalis (procentais). | 50 proc. | 50 proc. | 55 proc. | 55 proc. | 60 proc. |
| 3.2. Dalyvaujant tarptautiniuose, šalies ir miesto kvalifikacijos tobulinimo mokymuose (kursuose, seminaruose, vebinaruose, konferencijose) kelti mokytojų profesinę kompetenciją. | Mokymų tėvams (globėjams), mokytojams, pagalbos mokiniui specialistams vaikų ugdymo klausimais organizavimas. | 1 kartą per metus | 2 kartus per metus | 1 kartą per metus | 1 kartą per metus | 2 kartus per metus |
| Atvirų veiklų darželyje-mokykloje organizavimas. | 2 kartus per metus | 2 kartus per metus | 2 kartus per metus | 2 kartus per metus | 2 kartus per metus |
| Edukacinių užsiėmimų mokyklos mokiniams organizavimas. | 1 kartą per metus | 1 kartą per metus | 1 kartą per metus | 1 kartą per metus | 1 kartą per metus |
| 3.3. Skatinti pedagogus domėtis švietimo politika ir įgyti naujų, aktualių, skirtingo pobūdžio žinių bei tikslingai taikyti naujausias idėjas ir metodus siekiant tenkinti individualius mokinių poreikius. | Mokytojų, taikančių patyriminio mokymo metodus ugdymo(si) procese, dalis (procentais). | 30 proc. | 30 proc. | 30 proc. | 30 proc. | 30 proc. |
| Mokytojų, tikslingai taikančių skaitmenines technologijas ir priemones mokymosi procese, dalis (procentais). | 70 proc. | 70 proc. | 75 proc. | 75 proc. | 80 proc. |

# **3. PLANO ĮGYVENDINIMO STEBĖSENA**

Direktoriaus 2022 m. rugsėjo 1 d. įsakymu Nr. V- 95 patvirtinta strateginio plano įgyvendinimo priežiūros grupė. Strateginio įstaigos plano įgyvendinimo priežiūra atliekama viso proceso metu ir visais lygiais. Įstaigos direktorius ir direktoriaus pavaduotojas ugdymui stebi ir įvertina, ar institucija įgyvendina strateginius tikslus ir programas, ar darbuotojai vykdo pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus. Direktoriaus pavaduotojas ūkio reikalams stebi ir analizuoja, ar tinkamai ir skaidriai planuojamos ir naudojamos biudžeto lėšos. Mokyklos bendruomenė turi galimybę stebėti ir vertinti, kaip įgyvendinami strateginiai tikslai ir teikti siūlymus bei pageidavimus.

Strateginio plano įgyvendinimo priežiūros grupė iki gruodžio 15 d. atlieka metų veiklos analizę, kuri pristatoma Mokyklos tarybos susirinkime. Analizės duomenys fiksuojami strateginio plano įgyvendinimo priežiūros grupės sudarytoje lentelėje (ši forma pildoma kiekvienam strateginiam tikslui):

|  |  |  |  |  |  |
| --- | --- | --- | --- | --- | --- |
| **Tikslas:** | | | | | |
| **Uždaviniai** | **Planuotas pasiekimas** | **Pasiektas rezultatas** | **Planuoti finansiniai ištekliai** | **Panaudoti finansiniai ištekliai** | **Įgyvendinta (data)** |
| **Uždavinys 1** |  |  |  |  |  |
| **Uždavinys 2** |  |  |  |  |  |
| **Uždavinys 3** |  |  |  |  |  |
| **Išvada apie pasiektą tikslą:** | | | | | |

# **4. PRIEDAI**

**4.1. Ankstesnio strateginio plano įgyvendinimo rezultatų apžvalga**

Vilniaus darželio-mokyklos „Šaltinėlis“ 2018-2022 m. strateginiame veiklos plane ir 2022 metų veiklos plane numatytus tikslus ir uždavinius sėkmingai įgyvendinome.

Įgyvendinant 1-ąjį tikslą „Ugdymo proceso modernizavimas“ 2018-2022 metais mokytojai tobulino savo gebėjimus dalyvaudami kvalifikacijos tobulinimo mokymuose apie vaikų pasiekimų ir pažangos vertinimą ir dalijosi gerąja mokinių pasiekimų ir pažangos vertinimo metodikos taikymo patirtimi, pristatė stipriąsias ir tobulintinas sritis, numatė taikomos metodikos tobulinimo gaires (pedagogų pranešimai). 2019 metais buvo parengta nauja mokinių pasiekimų ir pažangos vertinimo sistema ir pristatyta tėvams. Siekiant gerinti lietuvių kalbos kalbinio ir kultūrinio raštingumo ugdymo kokybę ir sudaryti sąlygas lietuvių kalbos tobulinimui, nuo 2019 metų kiekvienoje klasėje lietuvių kalbos kalbinio ir kultūrinio raštingumo ugdymo kokybei gerinti buvo skirtos papildomos valandos – konsultacijos. Nuo 2021 metų rugsėjo 1 dienos ikimokyklinio ir priešmokyklinio ugdymo grupėms buvo skirtos 5 valandos per savaitę lietuvių kalbos užsiėmimams organizuoti.

Remiantis metiniais pažangos ir pasiekimų vertinimo rezultatais, 36 proc. pagerėjo lietuvių kalbos kalbinis ir kultūrinis raštingumas.

Remiantis mokinių apklausos duomenimis, 42 proc. mokinių pažymėjo, kad dalyvaujant Vilniaus miesto tautinių mažumų mokyklų 3-4 klasių mokinių lietuvių kalbos olimpiadoje išaugo jų pasitikėjimas savimi; 61 proc. mokinių pagerino bendravimo kompetenciją.

Įgyvendinant 2-ąjį tikslą „Tautiškumo, pilietiškumo bei tolerancijos ugdymas“ nuo 2018 metų įstaigos ugdytiniai sėkmingai dalyvauja prevencinėje programoje „Zipio draugai“. 2021-2022 m.m. įstaigos mokiniai dalyvavo tarptautinėje prevencinėje programoje „Krokus“. Dalyvavimas šiose prevencinėse programose padėjo ugdytiniams ir mokiniams pagerinti savitarpio santykius, bendravimą.

Įgyvendinant 3-iąjį tikslą „Saugios ir modernios ugdymo(si) aplinkos kūrimas“ nuo 2021 metų visose klasėse įrengtos interaktyvios lentos. Nuo 2020 metų 100 proc. moksleivių naudojasi skaitmenine mokymosi aplinka „Eduka“. 60 proc. mokytojų pamokose naudoja skaitmeninę mokymosi platformą „Wordwall“. Nuo 2022 metų lietuvių kalbos mokytojai ir 70 proc. mokinių mokymosi tikslams įgyvendinti naudojasi skaitmenine „Vyturio“ biblioteka.

|  |  |
| --- | --- |
| **I TIKSLAS. MOKINIŲ IR MOKYTOJŲ GEROVĖS STIPRINIMAS, PAREMTAS PAGARBA, PASITIKĖJIMU IR ŠVIETIMO PAGALBA.** | |
| **Uždaviniai** | **Rezultatų apžvalga** |
| 1.1. Tenkinti mokinių saugumo poreikius | Siekiant gerinti klasės mikroklimatą, du kartus per metus buvo vykdomos anoniminės mokinių apklausos, kuriose dalyvavo 84 proc. mokinių. |
| Sėkmingai įgyvendinta mokinių skatinimo, drausminimo bei poveikio priemonių taikymo sistema.  Už pozityvų mokinių elgesį ir labai gerus mokymosi rezultatus, už dalyvavimą miesto, šalies, tarptautiniuose konkursuose ir olimpiadose kiekvienų mokslo metų pabaigoje moksleiviai buvo apdovanoti diplomais ir padėkos raštais. |
| 1.2. Tobulinti partnerystės ryšius tarp mokytojų, tėvų ir mokinių siekiant vaiko gerovės | Koreguojant vaiko elgesį, patobulinta bendradarbiavimo su mokinių tėvais sistema. Atsižvelgiant į ugdytinių elgesį pastebėta, kad visų susitarimų, numatytų Vaiko priėmimo į mokyklą sutartyje, laikosi 85 proc. tėvų. |
| 1.3. Stiprinti paramą mokytojams | Visos mokyklos klasės aprūpintos mokymo priemonėmis, įsigytomis pagal paramos mokyklai programą (atnaujinti vadovėliai, įsigytos interaktyvios mokymosi priemonės „Wordwall“, mokymosi aplinkos „Eduka“, skaitmeninės bibliotekos „Vyturys“ licencijos, interaktyvios grindys). |

|  |  |
| --- | --- |
| **II TIKSLAS. KOKYBIŠKO KIEKVIENO MOKINIO POREIKIUS IR GALIAS TENKINANČIO FORMALIOJO IR NEFORMALIOJO UGDYMO UŽTIKRINIMAS.** | |
| **Uždaviniai** | **Rezultatų apžvalga** |
| 2.1. Užtikrinti mokymo(si)  kokybę ir siekti aukštų mokymosi rezultatų | Remiantis mokytojų apklausos, vykusios mokytojų metodinės grupės posėdžio metu, duomenimis, 90 proc. Mokytojų analizuoja mokinių pasitikrinamuosius darbus ir stebi individualią mokinių pažangą. |
| 85 proc. mokytojų sėkmingai įgyvendino suasmeninto mokymosi pamokoje ir po pamokų galimybes. |
| 82 proc. mokytojų tobulino gabių vaikų ugdymo organizavimą, nukreipdami mokinius į atitinkamus formaliojo ir neformaliojo ugdymo užsiėmimus. |
| 2.2. Sudaryti sąlygas mokiniams įgyti ekologijos ir aplinkos technologijų žinių ir gebėjimų |  |
| Moksleiviams, baigusiems pradinio ugdymo pakopą, sudaryta galimybė tęsti ekologijos ir aplinkos technologijų ugdymąsi Vilniaus Adomo Mickevičiaus licėjuje. |
| 100 proc. mokytojų taikė modernias ugdymosi priemones (kontaktiniu ir nuotoliniu būdu Zoom platformoje). |
| Pagal metodinėje grupėje patvirtintą planą mokytojai organizavo atviras veiklas mokyklos, rajono ir miesto mokytojams. Mūsų mokyklos mokytojai dalyvavo miesto organizuotose atvirose veiklose. |
| 2.3. Užtikrinti  kokybišką  neformalųjį  ugdymą(si) | Ištirtos ir įgyvendintos kokybiškos ir poreikį atitinkančios neformaliojo ugdymo veiklos (robotikos, keramikos, šiuolaikinių ir liaudies šokių, sporto, šachmatų, rytų kovos meno, teatro, anglų kalbos, choro būreliai). |
| Remiantis apklausos duomenimis, 94 proc. tėvų yra patenkinti vaikų priežiūra ir užimtumu iki 18 val. (VDM). Kiekvienais metais vasaros atostogų metu organizuojama dviejų savaičių dienos stovykla „Vasarą judėk, pažink, kurk, pramogauk“. |

|  |  |
| --- | --- |
| **III TIKSLAS. MOKYKLOS BENDRUOMENĖS NARIŲ MOKYMASIS SIEKIANT IŠUGDYTI POZITYVŲ SĄMONINGĄ,**  **ATSAKINGĄ, ATVIRĄ IR SAVARANKIŠKAI MĄSTANTĮ VAIKĄ.** | |
| **Uždaviniai** | **Rezultatų apžvalga** |
| 3.1. Organizuoti kryptingą mokytojų kvalifikacijos kėlimą | Remiantis kvalifikacijos tobulinimo poreikių analize, 90 proc. mokytojų ir pagalbos vaikui specialistų išklausę privalomus kursus.  Per metus mokytojai dalyvavo ne mažiau kaip 5-iuose kvalifikacijos tobulinimo renginiuose.  80 proc. mokytojų ir pagalbos mokiniui specialistų dalyvavo mokymuose nuotoliniu būdu. |
| 3.2. Stiprinti tėvų švietimą ir savišvietą | Kasmet vyko mokyklos savivaldos institucijų susirinkimai, visuotiniai tėvų susirinkimai.  Buvo organizuoti neformalūs pokalbiai svarbiomis temomis, mokyklos veiklos klausimais. |
| 3.3. Skatinti mokyklos bendruomenės narių mokymąsi bendradarbiaujant | Buvo organizuoti 2 bendri mokytojų, tėvų ir PPT specialistų susitikimai, kuriuose buvo kalbama, kaip išugdyti pozityvų, sąmoningą, atsakingą, atvirą ir savarankiškai mąstantį vaiką. |

# **4.2. Vidaus analizė**

|  |  |  |
| --- | --- | --- |
| **Eil.**  **Nr.** | **Veiklos sritys** | **Duomenys ir pokytis** |
| 1. | Mokinių pasiekimai ir pažanga | Siekiant geresnių ugdymo(si) rezultatų įdiegta atnaujinta mokinių asmeninės pažangos sistema. Mokytojai sistemingai analizavo mokinių pasitikrinamuosius darbus ir stebėjo individualią mokinių pažangą, informavo apie pasiektus rezultatus mokinių tėvus. Metodinės grupės posėdyje ir atvirų pamokų metu mokytojai pristatė, kaip jų pamokose fiksuojama asmeninė pažanga, buvo išrinktos informatyviausios formos.  Sukurtos ir panaudotos individualios užduotys pagal mokinių gebėjimus. Kiekvieną mėnesį atlikta matematikos rezultatų lyginamoji analizė. Kiekvienam mokiniui pagal individualius gebėjimus parengtas matematikos diferencijuotas  mokymas.  Gerinant lietuvių kalbos kalbinio ir kultūrinio raštingumo kokybę sudarytos sąlygos lietuvių kalbos tobulinimui – kiekvienai klasei buvo skirtos papildomos valandos-konsultacijos.  Ikimokyklinio ir priešmokyklinio ugdymo grupėse organizuoti lietuvių kalbos užsiėmimai. |
| 2. | Ugdymo turinys ir  organizavimas | Vilniaus darželis-mokykla „Šaltinėlis“ pasižymi tuo, kad ugdymas vyksta lenkų kalba ir ugdymo procesas vyksta per trijų menų sintezę – šokį, muziką ir teatrą. Vilniaus darželyje-mokykloje „Šaltinėlis“ yra atsižvelgiama į kiekvieno ugdytinio poreikius. Siekiama padėti vaikui tenkinti prigimtinius, kultūros (taip pat ir etninės), socialinius, pažintinius poreikius bei padėti kiekvienam vaikui sėkmingai pasirengti mokytis pagal pradinio ugdymo programą.  Ugdytiniams teikiama specialistų – logopedo, psichologo ir socialinio pedagogo pagalba.  Darželyje-mokykloje įgyvendinami įvairūs projektai ir dalis jų – bendradarbiaujant su kitomis švietimo, socialinėmis ir kultūrinėmis įstaigomis.  Mokykla dalyvauja programoje „Vaisių ir daržovių bei pieno ir pieno produktų vartojimo skatinimas ugdymo įstaigoje“.  Mokykla teikia įvairias neformalaus švietimo paslaugas, tenkinančias vaikų saviraiškos ir užimtumo poreikius. Įstaigoje veikia anglų kalbos, dailės, dainavimo, šiuolaikinių šokių, liaudies šokių, futbolo, keramikos ir rytų kovos meno būreliai. |
| 3. | Ugdymo(si) aplinkos | Mokykla dalyvauja tarptautinėje prevencinėje programoje „Zipio draugai“, psichoaktyviųjų medžiagų vartojimo prevencinėje programoje „Savu keliu“.  Mokykloje visiems mokiniams sudaromos lygios galimybės mokytis ir ugdytis, gauti socialinę ir specialiąją pagalbą.  Įstaigoje sukurtos sąlygos mokymuisi, mokinių kūrybiniam lavinimui, popamokinei vaikų priežiūrai ir poilsiui. Klasės turi būtiniausius baldus, technines priemones. Apšvietimas ir suolai atitinka higienos normas. Įrengti žaidimų kambariai ir kampeliai. Valgykloje ugdytiniai maitinami 3 kartus per dieną karštu maistu. Įrengta aktų salė, sporto salė, krepšinio ir futbolo aikštelė. Įrengti logopedo, sveikatos priežiūros specialisto kabinetai, kompiuterinė klasė, biblioteka. Nuolat atnaujinama darželio-mokyklos internetinė svetainė.  Renovuotas įstaigos pastatas, atlikti įstaigos kiemo teritorijos lyginimo ir vejos įrengimo darbai, atliktas lauko pavėsinių remontas, atnaujinta žaidimų aikštelių danga, įrengtos dvi naujos žaidimų aikštelės. |
| 4. | Lyderystė ir vadyba | Nuo 2018 metų Mokyklos taryba – tai pagrindinė mokyklos savivaldos institucija, priimanti reikšmingiausius mokyklos veiklos sprendimus. Mokytojų taryba priima sprendimus švietimo, ugdymo ir pagalbos mokiniui srityse. Tėvų komiteto nariai dalyvauja Mokyklos tarybos veiklos sprendimų aptarimuose. |
| 5. | Žmogiškieji ištekliai | Darželyje-mokykloje dirba 26 mokytojai:  15 ikimokyklinio ir priešmokyklinio ugdymo mokytojų, įgijusių aukštąjį išsilavinimą; iš jų 9 turi vyr. mokytojo kvalifikacinę kategoriją, 2 – ikimokyklinio ugdymo mokytojo metodininko kvalifikacinę kategoriją, 4 – ikimokyklinio ugdymo mokytojo kvalifikacinę kategoriją.  Mokykloje dirba 11 mokytojų (3 mokytojos, 4 vyr. mokytojos, 4 mokytojos metodininkės).  Lietuvių kalbos, anglų kalbos, tikybos, fizinio lavinimo moko mokytojai specialistai.  Taip pat dirba socialinis pedagogas, logopedas, psichologas, bibliotekininkas, IT inžinierius, fizinio lavinimo mokytojas ir meninio ugdymo mokytojas. |
| 6. | Materialinių ir finansinių išteklių valdymas | Sėkmingai atnaujinta materialinė bazė:  2018 m.:  - įrengta priešmokyklinio ugdymo grupė;  - atliktas logopedo kabineto remontas ir įsigyti nauji baldai;  - atnaujinti bibliotekos baldai;  - įrengtos lauko žaidimų aikštelės;  - nupirktos edukacinės priemonės darželio grupėms, nauja įranga sporto salei;  - įsigyta grožinės ir edukacinės literatūros bibliotekai;  - įsigyti keli kompiuteriai informatikos kabinetui.  2019 m.:  - įsigytos interaktyvios grindys ir 2 interaktyvios lentos;  - pakeistos lauko sporto aikštelės ir inventorius.  2020 m.:  - nupirkta metinė virtualios mokymosi aplinkos „Eduka“ licencija;  - įsigyti nauji vadovėliai ir 3 nauji kompiuteriai;  - nupirktos spintelės vaikų kanceliarinėms priemonėms laikyti;  - nupirkti lauko sportiniai įrenginiai (spyruoklinės sūpynės).  2021 m.:  - įsigyta kompiuterinė įranga, spausdintuvas, projektorius su priedais;  - įrengta lauko žaidimų aikštelė, įsigyta priemonių sportiniams užsiėmimams;  - įsigyti muzikos instrumentai, muzikinis centras;  - įsigyti nauji lenkų kalbos vadovėliai 1-4 kl.;  - įsigytos lentynos mokymo priemonėms laikyti, mokykliniai baldai;  - įsigytos edukacinės priemonės ir žaislai grupėms.  2022 m.:  - įsigytas interaktyvus ekranas su priedais, spausdintuvas su įranga;  - nupirkti stalo, edukaciniai žaidimai ir žaislai darželio grupėms;  - įrengtos 5 lauko žaidimų aikštelės, įsigyta sportinio inventoriaus;  - įsigytas mokyklinių baldų komplektas;  - nupirkti vadovėliai 2 kl. |

# **4.3. SSGG analizės suvestinė**

SSGG analizė yra modelis, reikalingas kiekvienai organizacijai, nurodantis ugdymo įstaigos strateginių planų vystymo kryptį ir suteikiantis jiems pagrindą. SSGG atspindi stiprybes (ką organizacija yra pajėgi atlikti), silpnybes (ko organizacija negali atlikti), galimybes (potencialiai naudingos sąlygos organizacijai) ir grėsmes (potencialiai nenaudingos sąlygos organizacijai) žemiau pateiktoje lentelėje.

|  |  |
| --- | --- |
| **STIPRYBĖS** | **SILPNYBĖS** |
| 1. Darželyje-mokykloje vyrauja geras, palankus mikroklimatas ugdymuisi; 2. Strateginis įstaigos planavimas ir metinis veiklos planavimas vykdomas dalyvaujant pedagogų bendruomenei; 3. Vykdomas nuoseklus ugdymo/mokymo proceso kasdienis planavimas; 4. Efektyvi bendra pedagogų ir administracijos veikla, komandinis darbas. Bendradarbiaujama teikiant pagalbą ugdytiniams bei mokiniams; 5. Mokinių standartizuotų testų rezultatai rodo gerą pasiekimų lygį; 6. Darželyje-mokykloje teikiama plati neformaliojo ugdymo veikla, orientuota į lenkų tautos tradicijų puoselėjimą, tenkina individualius mokinių poreikius; 7. Mokiniai sėkmingai pasirodo miesto ir respublikiniuose konkursuose, sporto varžybose; 8. Puoselėjami mokyklos ryšiai su Lenkijos Respublikos mokyklomis bei organizacijomis; 9. Tėvai nuolat informuojami apie individualius vaikų pasiekimus (el. dienynas, individualūs pokalbiai, tėvų susirinkimai, pokalbiai nuotoliniu būdu) ir apie įstaigoje vykdomą veiklą (darželio-mokyklos internetinė svetainė, mokyklos „Facebook“ puslapis, klasių „Facebook“ grupės). | 1. Daugėja specialiųjų ugdymosi poreikių turinčių vaikų, kuriems reikalinga specialiojo pedagogo, psichologo, socialinio pedagogo ir bendruomenės pagalba; 2. Neefektyvi darbo su gabiais mokiniais sistema; 3. Nepakankamai remiamasi vidinio įsivertinimo išvadomis bei rezultatais tobulinant ugdymo procesą; 4. Nepakankamas įstaigos finansavimas; savivaldybės skirtos lėšos, numatytos išlaidų sąmatoje, nepilnai efektyvios, rezultatyvios įgyvendinant įstaigos veiklas; 5. Reikalingos papildomos erdvės SUP ugdytiniams (sensorinio kabineto įrengimas); 6. Nepakankamas pedagogų profesinis pasirengimas darbui su specialiųjų ugdymosi poreikių turinčiais vaikais; 7. Mokytojų, specialistų ir mokytojų padėjėjų trūkumas; 8. Nepakankamas bendradarbiavimas tarp ikimokyklinio, priešmokyklinio ir pradinio ugdymo pedagogų. |
| **GRĖSMĖS** | **GALIMYBĖS** |
| 1. Ugdymo proceso kokybė negerėja dėl nepakankamo tėvų dėmesio vaikams ir priežiūros, prastėja mokymosi rezultatai; 2. Mokinių motyvacijos ir iniciatyvos stoka gali turėti neigiamos įtakos mokymosi rezultatams; 3. Gabių mokinių motyvacijos praradimas dėl nepakankamo ugdymo turinio individualizavimo; 4. Netobula kvalifikacijos kėlimo finansavimo sistema trukdo pedagogams kelti kvalifikaciją. | 1. Tapti patrauklia mokykla, atsižvelgiančia į kiekvieno vaiko individualius gebėjimus ir poreikius; 2. Tapti mokykla, puoselėjančia lenkų, lietuvių tautos tradicijas ir pilietiškumą; 3. Tapti mokykla, plačiai teikiančia neformaliojo švietimo pasiūlą; 4. Aktyviai įtraukti mokinių tėvus į mokyklos bendruomenės gyvenimą; 5. Dalyvauti Europos Sąjungos struktūrinių fondų projektuose kartu su Lenkijos Respublikos mokyklomis ir organizacijomis. |